**ЭССЕ ЖАЗУҒА ҚОЙЫЛАТЫН ТАЛАПТАР**

1. *Эссе төмендегі мәселелерді негізге ала отырып, жазылуы тиіс:*

 • жеке көзқарастың көрінісі;

• теоретикалық негіздеме және фактілі дәлелдер (аргументтер);

 • терминдерді және цитаталарды келтіру;

• сыни ойлау негізінде әртүрлі көзқарастарды мысалға алу;

• логикалық заңдылықтың сақталынуы;

• салыстыру және қорытындылау әдістерін қолдану;

• сауаттылық (орфографиялық, грамматикалық және стилистикалық);

• авторларға сілтеме жасауы;

• академиялық жазылым талаптарын негізге ала отырып (қазақ, орыс, ағылшын тілдерінің бірінде) жазылуы.

*II. Эссенің жазылу жоспары төмендегідей:*

 **1. Кіріспе** (эссенің шамамен 20 % көлемі). Тақырыптың мәні, логикалық және стилистикалық байланысқан бірқатар құрылымдары кіреді. Бұл кезеңде, ізденуші зерттеу барысында жауап іздеген сұрақты дұрыс қоюы өте маңызды, ал әрі қарай жауапты растайтын дәлелдердің реттілігі қажет. Мысалы, мына сұрақтарға жауап іздеуі мүмкін: «Мен ашатын тақырып қазіргі кезде маңызды ма?», «Менің ойымша тақырыпқа қандай түсініктер енуі мүмкін?» және т.б.

**2. Негізгі бөлім** (эссенің шамамен 70 % көлемі). Таңдаған мәселе және негізгі сұрақты қарау теориялық және практикалық негіздерін қамтиды. Осы бөлімде дәлелдер мен талдаудың дамуын болжайды, сонымен қатар, тақырып бойынша өз ұстанымына басқа дәлелдер мен ұстанымдарды негіздеу қажет. Эссенің негізгі мазмұны осында. Сондықтан, маңыздысы тақырыпшалар негізінде дәлелдемелердің жүйеленуі (логикалық мәліметтерді қолдану немесе ой толғаулар) жүзеге асады, яғни ұсынылған дәлелдемелерді/талдауды негіздеу қажет. Қажет болған жерде талдаудың құралы ретінде кесте, сызба, диаграмма, сонымен қатар өз тәжірибесін де пайдалануға болады.

**3. Қорытынды** (эссенің шамамен 10 % көлемі). Қорытынды – тақырып бойынша дәлелді қорытынды мен жинақтау. Эссені қорытындылайды немесе негізгі бөлімде айтылғанды мәні мен мағынасын тағы да анықтайды. Қорытындыны құрастыру үшін ұсынылатын әдістер: қайталау, суреттеу, цитата, әсерлі дәлелдеу. Қорытынды эссені толықтыратын өте маңызды элементті ұстануы арқылы орындалуы мүмкін, басқа мәселелермен байланысын жоққа шығармай, зерттеудің (импликация) қолдануына сілтеме сияқты. Қорытындыда «Эссенің басында айтылған мәселе бойынша не деуге болады?» деген сұраққа жауап болу қажет. Эсседе зерттеген мәселе бойынша қатысы, оны дәлелдеу, өзіндік қасиет және жаңаша ойлау бағаланады.

 *ІІІ. Эссенің құрылымы:* 1000 сөзден аспауы керек. Антиплагиаттық тексерістен сәтті өткен жұмыстар ғана конкурсқа қатысады.

**Эссе – өз көзқарастарын, іс-әрекеттерін жазбаша негіздеу.**

**Оның өзіндік ережелері мен жақсы жазуға арналған кеңестер бар.**

**Эссе дегеніміз не?**

 Ол - еркін композициясы бар шығарма. Эссе прозалық стильде жазылады.  Берілген тақырып бойынша адамның жеке пікірін, тұжырымдары мен әсерін білдіреді.

**Эссенің мақсаты**

 Эссенің мақсаты, әдетте, шығармашылық ойлауды дамыту және ойыңызды жазу шеберлігін шыңдау. Ол ойды тұжырымдау, ақпаратты құрылымдау, анықтауға көмектеседі. Тәжірибені суреттеуге және жетілдіруге ықпал етеді.

**Түрлері**

* Мазмұны бойынша:
* Рухани және діни
* Көркем публицистикалық
* Көркемдік
* Тарихи
* Әдеби сын
* Философиялық т.б.
* Әдеби форма бойынша:
* Хаттар
* Күнделік парақтары
* Ескертпелер
* Лирикалық миниатюралар
* Рецензия
* Форматы бойынша:
* Аналитикалық
* Сыни
* Рефлексивті
* Хабарлама
* Сипаттама
* Композициялық
* Сипаттама формасы бойынша:
* Автордың тұлғалық ерекшеліктерін көрсететін субъективті ой
* Тақырыпты, құбылысты, идеяны сипаттайтын т.б. объективті ой

**Эссе белгілері**

*Шағын көлем*

 Оның нақты көлемі белгіленбеген. Бірақ үш, жеті параққа дейін жазу дұрыс. Ал Ресейдің көптеген университеттерінде он бетке дейін жазуға рұқсат етілген. Гарвард бизнес мектебінде әдетте екі бетке жазылады.

**Тақырып нақтылығы мен субъективті нақтылық**

 Кез келген эсседе белгілі бір тақырып бар. Демек, кең тақырыпты қарастыра алмайды. Ол тек бір ойды көрсете алады, бір сұраққа жауап береді.

*Еркін композиция*

 Эсседе ешқандай ресми форма болмау керек. Көбіне эссе логика заңдылықтарына негізделмейді.

*Жеңіл сюжет*

 Эссені жазғанда күрделі сөйлем, түсініксіз терминдерден аулақ болған жөн. Тақырыпты еркін білуге, оны әр түрлі жағынан көрсете білуге ​​міндетті.

*Парадокстарды қолдану*

 Көп жағдайда ондай шығарманы оқырманды таңдандыру үшін жазады. Кейбір сарапшылар бұл шартты міндетті деп санайды. Оны афоризм, парадокс, бір-біріне қайшы келетін ойлар әсемдейді.

*Құрылымы*

* Автордың ойы тезис түрінде ұсынылуы керек.
* Тезистер дәлелдену керек.
* Кіріспе
* Тезис, аргумент
* Қорытынды бөлім

**Эссе жазғанда нені ескеру керек?**

 Эссеннің негізгі тақырыбы мен мақсаты, сонымен қатар оның жеке тақырыпшалардың мақсаты анықталу керек.

 Оқырман назарын аудару үшін жарқын нақыл сөздер, парадокс, аллегорияны, қызықты фактіні және т.б. қолданыңыз.

 Эссе тақырыпша, абзац, параграфтарға бөлінеді. Әр абзац арасында логикалық байланыс болу керек. Осылайша эссе бүтін болады.

 Ол экспрессивті, эмоционалды және көркем болуы керек. Оны қарапайым қысқа сөйлемдерден жеткізуге болады.

 Эссе жазудың рахатын да, машақатын да жазған жан жақсы біледі. Бұл іс күндердің күнінде сіздің де алдыңыздан шығады. Сонда мына кеңес керек болар.

 Эссенің тақырыбын оқығанда алдымен ойыңызға не келді? Алдымен басыңызға келген барлық нәрсені қағазға жазып алыңыз, кейін реттеп аласыз.

 Одан кейін ақпарат іздеуге кірісеміз. Тақырыпқа қатысты кітаптан, интернеттен тапқан қазақша, орысша, басқа тілдегі мәліметтің бәрін жинақтаңыз. Енді осыны жүйелейміз. Алдымен не жөнінде баяндаған жөн, қай ақпаратты соңынан десерт ретінде ұсынасыз, соны бағамдаңыз.

 Бір бет эссе жазсаңыз да, кіріспе, негізгі бөлім, қорытындыға бөліп, ойша жоспарлаңыз. Бөлімдеріңізде пропорция сақталуы қажет, яғни кіріспе мен қорытынды қысқарақ, көлемі тең, негізгі бөлім ұзағырақ болады. Кіріспені ұзақ жазып, соңында қысқа қайыра салу дұрыс емес, төрт аяғы тең тұруы тиіс.

*Эссе жазғанда мына сұрақтарға жауап беріңіз:*

– Тақырып толық ашылды ма?

– Келтірген мысалдарыңыз позицияңызға қайшы емес пе?

– Терминдерді, тұрақты тіркестерді сауатты қолдандыңыз ба?

– Грамматикалық қате жоқ па?

**Эссені бағалау критерийлері**

*Эссе бөлімдері белгіленген талаптар тұрғысынан негізінен 10 балдық жүйеде бағаланады:*

* Эссе тақырыбының сәйкестігі, мағыналық тұтастық, ой байланысы, мазмұндаудың жүйелілігі – 10  балл;
* Мәселені берілген тақырып аясында нақты дәлелдемелермен шешу, өзіндік тұжырымдардың берілуі – 10 балл;
* Ұсынылған тезистердің сауатты дәлелдемелермен дәйектелуі, түрлі көзқарастардың берілуі, мәселеге қатысты дәйексөз, сандық деректер, ғылыми мәліметтерді қолдану мен дереккөздерді рәсімдеу талаптарының сақталуы – 10 балл;
* Ұғымдар мен құбылыстарды талдау кезінде салыстыру мен жинақтау тәсілдерін қолдана алу қабілеті, ойлау ерекшелігі, күтпеген пікір немесе сауал туындауына ықпал ету, пікірдің шынайылығы – 10 балл;
* Мәтінде қазақ тілінің лексикалық, фразеологиялық, грамматикалық және стилистикалық нормалары, орфография мен пунктуация ережелерінің сақталуы – 10 балл.

*Критерий мен дескрипторлар үлгісі*

|  |  |
| --- | --- |
| **Критерийлер** | **Дискриптор** |
| **Тақырыпты түсінуі** | Тақырыпқа қатысты  түсініктерді анық және толық қарастыра алады. |
| Ойын нақты жеткізе біледі. |
| Тезисті тақырыпқа сәйкес бере алады. |
| Тақырыпқа сай түсініктерді орынды қолдана алады. |
| Жалпы мазмұндау формасының тақырыпқа сәйкестігі. |
| **Эссенің жазылу құрылымдарының сақталынуы** | Бөлімдерді талапқа сай құра алады. Әр бөлімге қатысты негізгі түсініктерді орнымен қолдана алады. |
| Тақырыпты ашу, мәселені шешу жолдарын жан-жақты ойластырып, ұстанымын дәлелді қорғай алады. |
| Мәселеге байланысты өзіндік пікірін, көзқарасын, аргументтерді сауатты жеткізе алады. |
| Әр бөлімде логикалық реттілік пен бірізділікті сақтай біледі. |
| Эссені қорытындылау тұжырымы мен ой түйінін талапқа сай қорытындылай алады. |
| **Мәтін логикасы мен ой толғау сауаттылығы** | Ой жүйелілігі мен нақтылығын сақтай алады. |
| Дәлелдерді нанымды бере алады. |
| Тезис аргументтерінің дәлдігі қадағаланады. |
| Әртүрлі көзқарасты салыстырып, өзіндік ой тұжырымын ұсына алады. |
| Тақырыпқа сәйкес жазу стилін (баяндау, дәлелдеу, сипаттау, өзіндік ой толғау ерекшеліктерін) ұтымды таңдай біледі. |
| **Жұмыстың орындалу****сауаттылығы** | Орфографиялық және пунктуациялық талаптарға, стилистикалық нормаларға  сәйкестігі. |
| Сөздік қоры мен көркемдегіш құралдарды қолдана алу. |
| Лексикалық, грамматикалық нормаларды сақтай алу. |
| Сөз санының дәлдігі, сөз бен ойдың қайталанбауы. |
| Ойдың логикалық бірізділігін сақтау үшін сөз оралымдарын (қыстырма сөз, шылау), терминдерді сауатты қолдана білу. |
| **Сыни ойлау, ой тұжырымдау  шеберлігі** | Тақырыпқа қатысты сыни талдау жасай білу. |
| Салыстырып, ой жинақтап, сыни сараптама жасай білу. |
| Сыни пікірін нақты тұжырымдай білу. |
| Өзіндік көзқарасы мен пікірін негіздей білу. |
| Ойын қорытып, шешім, ұсыныс, түйінді тұжырым ретінде ұсына алу. |

**Ғылыми баяндамаларға қойылатын талаптар және оның түрлері**

 Ғылыми зерттеу жұмысының нәтижелерін жазу және оны әдеби көркемдеу – зерттеу жұмысының негізгі элементі болып табылады.

 Зертеу жұмысы нәтижелерін баяндау немесе жазюа түрінде орындауда олардың мәтінінің дұрыстығы, оның стилистикасы мен тыныс белгілері ережелерінің дұрыс орындалуына байланысты екеніне шүбә келтіруге боламйды.

 Стилистика – стиль туралы ілім. “Стиль” деп белгілі бір жалпы халықтық тілдің аумағындағы тілдік құралдарының қолданылу, сұрыпталу және тіркесу тәсілдерінің қоғамдық айқындалған, қызмет жағынан сәйкестендірілген, іштей топтасқан жиынтығын айтамыз.

 ***Зерттеу жұмыстары мазмұнына сәйкес төмендегілерді болады:***

 Ғылыми стиль – ғылыми еңбектер,лекция, баяндамаларда жұмсалады. Сөйлеуде жалпылама дерексіз, логикалық, дәлеледеу жағы басым. Тіл тәсілдері: жалпы және дерексіз мәндегі бейтарап, ғылыми терминдер.

 Публистикалық стиль – газет, журнал, митинг, жиналыстарда пайдланылады. Сөйлеу қызулы, ұранды болып, көпшілікке ықпал жасау, қоғамдық істерге адамдардың дұрыс қатынасын қалыптастыру міндетін атқарады.

 Тыныс белгілерін тіл білімінде пунктуация деп те атайды. Пунктуация – жазуға тән шартты белгі. Ол жазумен байланысты қалыптасты, дамыды, жетілді.

 Тыныс белгілері – айтайын деген ойды нақтылы, дәл түсінікті етіп жеткізу үшін, сондай-ақ баяндалмақшы пікірді ала-құла етпей, айқын білдіру үшін қолданылады. Бұл – тыныс белгілерінің ең басты қасиеті.

 Жазба тілде болсын, сондай-ақ ауызекі тілде болсын тывныс белгілерін дұрыс қолдана білудің үлкен мәні бар. Тыныс белгілері мүлде қойылмаған немесе дұрыс қойылмаған тексті сөйлемді түсінікті етіп оқу да, мағынасын түсіне білу де қиын.

 Тыныс белгілерін дұрыс қою инотациямен тікелей байланысты. Мәселен, хабарлай айтылған сөйлемнен соң кідіріс болады ды, соған орай нүкте қойылады.

 Ғылыми жұмыстардың әдеби көркемделінуі төмендегі формалар түрінде орындалады.

 **Реферат** – қандай да бір мәселе төңірегінде әдебиеттерге және басқа да ақпараттарға сыни көзқараста талдау жасалынған дүние.

 Баяндама тезисі- баяндама мазмұнында айтылатын мәселелердің қысқа, логикалық нұсқасы.

 Баяндама - негізінен ғылыми конференцияларда, ғылыми зерттеу жұмысының бағыты, барысы, нәтижесі т.с.с., жөніндегі хабарлама. Оның баяндалу ұзақтығы 10-20 минут. Көбінесе, аралығы 2 инетервалмен басылған бір беттегі материалды оқып шығуға 2 минут көлемінде уақыт кететіндіктен, оның кғөлемі 5-10 беттен аспағаны жөн.

 **Баяндама дайындауға қойылатын талаптар.**

 Баяндама толық 4 батке дейін (суретті қоса есептегенде) Word 6.0, 7.0 for Windows97-2000 редакторында, А4(210х297) форматты парақта дайындалып берілуі тиіс, қолданылатын шрифт — Times New Roman, Kz Times New Roman. Интервал – 1. парақтың барлық жағынан 25 мм алаң қалдырылуы тиіс. Материал төмендегі ретте орналасады: бірінші қатарда ЖОК көрсетіледі, 1 қатар тастап – баяндаманың тақырыбы (бас әріптермен), 1 келесі қатарда мекеменің және қаланың аталуы, бір қатардан соң резюме (тақырыпсыз курсивпен) қазақ (орыс тіліндегі баячндамалар үшін) немесе орыс (қазақ тіліндегі баяндамалар үшін) және ағылшын тілдерінде келтіріледі. Осыдан кейін бір қатар тастап, баяндаманың негізгі тексті басылады.

 Әдебиеттер тізімі негізгі тексттен кейін бір қатар тастап басылады.

 Ғылыми педагогикалық зерттеу жұмысы нәтижелері бойынша орындалған жұмыстарға, ғылыми есеп, монография, оқу құралдары жазылады. Олардың бірінші беттерінің (титулдік) жазылуы белгілі формаға сәйкес келуі керек.

 Текст жазылуы төмендегі өлшемдергесәйкетендіріледі: сол жағы – 30мм кем емес, оң жағы – 10мм кем емес, жоғары жағы – 15мм кем емес, төменгі жағы 20мм кем емес болуы керек.

 **Кіріспе.** Кіріспе сөзі үлкен бас әріппен КІРІСПЕ түрінде жеке жолға жазылады. Кіріспеде – ғылыми мәселенің қазіргі жағдайы, жұмыстың мақсаты, оның жаңалығы және көкейкестіліг жазылады.

 **Тарау.** Тарау өте қысқаша құрастырылғаны жөн. Онда тарау мазмұны, параграфтары т.с.с., ашылатындай, жазылған еңбекутің өн бойын қамти алатын болуы керек. Егер тарау аттарының бірі арнайы атауға, екіншісі басқа мағынада болса, бұл немқұрайлылықтың белгісі деген сөз.

 **Жоба** - бұл жасалуға, қайта құрылуға, қалпына келтірілуге, салынуға тиісті кәсіпорындар мен ғимараттардың, қондырғылар мен жабдықтардың, аппараттардың, т.б. макеттері, есептеулері және принципті дәлелдері көрсетілген техникалық құжаттар жиынтығы.

 Жобаны ғылыми тұрғыда дайындау үшін жобалық тапсырма беріледі де, сол бойынша есептеу жүргізіліп, жоба қамтитын мәселелер тұтас шешім табады.

1. **Техникалық жоба** - конструкциялық құжаттаманың бұйымды жасау кезіндегі 3-ші стадиясы (эсқиздік жобадан кейін) оған мына этаптар жатады:
2. **Жалпы құрастыру** сызбасын аяқтау, шасси пакетін жасап шыгару, агрегаттар конструкциясын жасап шығару;
3. **Нобай жоба** - бұйымды жасау кезіндегі конструкциялық құжаттаманы жасаудың 2-ші сатысы (техникалық ұсыныстан кейін)

- мынадай кезеңдер жатады:

- эскиздік құрастыру сызбасы, ізденіс макеттерін құру, ішкі және сыртқы пішімдеу;

-бұл конструкциялық құжаттар мен пішіндердіқ жиынтығында, ол жолаушылар мен жүргізушінің орналасуы, бұйымның сыртқы және ішкі пішіндері туралы толық көрініс беретін қорытынды техникалық шешімдер болуы керек.

**ҒЫЛЫМИ ЖОБАНЫ ОРЫНДАУҒА ҚОЙЫЛАТЫН НЕГІЗГІ ЕРЕЖЕЛЕР**

**1. Жоба орындауға қойылатын талаптар**

**1.1 Жоба құрылымы**

Мазмұны (тізім мен беттері көрсетіледі)

**1 Кіріспе**

*1. 1 Жобаның қысқаша негіздемесі*

 Жобалау саласындағы шынайы жағдайға шолу жасау, кемшіліктерді, қарама-қайшылықтарды, мәселелерді  айқындау.

 Жалпы түрде мәселелерді шешу немесе жағдайды жақсарту жолдары көрсетілетін жобаның идеясы.

*1.2 Жобаның мақсаты мен міндеттері*

 Жобаның мақсаты – мәселелерді шешуде жаңа педагогикалық немесе басқару жүйесі.

 Жобаның міндеттері – жобаның мақсатқа жету жолдары, негізгі әдіс-тәсілдері.

*1.3 Күтілетін нәтижелер*

 Әр міндеттер бойынша қалыптасады.

**2 Жобаның негізгі мазмұны**

*2.1 Теориялық негіздемесі.*

*2.2 Жоба өнімінің сипаттамасы.*

*2.3 Жобаны жүзеге асыру іс-әрекетін жоспарлау (өнімді құрудағы міндеттер кешені мен жұмыс түрлері).*

**3 Жоба тиімділігін бағалау критерийлері**

Жобаны жүзеге асыру жобалау саласында жағдайдың түзелуіне әсер етіп, мәселені шешуге септігін тигізетін белгілер.

**4 Жобаны тиімді түрде жүзеге асыруда кездесетін кедергілер, болуы мүмкін қиындықтарды болжау (материалды, техникалық, кадрлық ресурстар)**

**5  Глоссарий**

**6 Қолданылған әдебиеттер тізімі:**

а) ҚР нормативті актілері;

б) ғылыми-әдістемелік баспалар.

**7 Қосымша**

*7.1   Жобаны жүзеге асыру жоспары.*

*7.2   Алгоритмдер , сызбалар, диаграммалар.*

*7.3 Пікірлер, рецензиялар, дайын материалдар (болған жағдайда).*

**ЗЕРТТЕУ ЖҰМЫСЫНЫҢ ЖОСПАРЫН ҚҰРУ**

 Зерттеу жұмысының жоспарын құру бұл тақырып бойынша жұмыс жасауға және зерттеудің басында қойылған тапсырмаларды шешуге жол көрсетеді.

**ҒЫЛЫМИ ЖОБА ТАҚЫРЫБЫН ТАҢДАУ**

 **ТАҚЫРЫП** - мәселелердің өзіне тән сипатын көрсетеді, сонымен қатар тақырыпта қысқа формада құрылған, айқын бір мағыналы, дәл, жарнамалық мәселелерді шешу әдістері болады.

 *Тақырыпты таңдау ережесі:*

1)Ғылымның осы саласындағы фактілерді, оқиғаларды, құбылыстарды және жеке, бұрын мәлім болмаған жақтарын жариялайтын;

2)Практикалық тапсырмаларды шешуде жаңалық еңгізетін аппараттар, модельдер мен аспаптардың конструкциясын ұсынатын, мектептегі экспери-менттерді, өндірістік үрдістердің ұтымды пайдалануын жетілдіруге қатысатын;

3)Әлеуметтік - экономикалық мәселелерді шешуге бағытталатын экономикалық - заңды негіздемесі бар компьютерлік модельдер мен жобалар;

4)Жарысқа кәмілеттік жасқа толмағандарға рұқсат берілмейтін аппаратуралар, сондай-ақ адам денсаулығы мен жануарларға  зиянды заттары бар (уытты, радиоактивті, канцерогендік және мутагендік әрекеттегі зерттелмеген биологиялық активті құрамалар, адамдар мен жануарларға патогенді немесе оған тең заттар, микроағзалар, вирустар, алкоголь, темекі т.б) және жануарларға қатыгездік көрсететін эксперименттер пайдаланылған жұмыстар жарысқа қатысуға жіберілмейді;

5)Ғылыми жарыстарда бұрын қаралған және қорғалған жобаларды жарысқа қатыстыруға жол берілмейді.

**ЗЕРТТЕУ ТАҚЫРЫБЫ БОЙЫНША ӘДЕБИЕТТЕРДІ ЗЕРДЕЛЕУ**

   Жұмыстың бұл кезеңінің мақсаты оқушылардың бойында тақырып бойынша әдебиеттерді таңдай білуді, библиографиялық тізімді сауатты құра білуді қалыптастыру. Осы жұмысты орындаған кезде келесі тақырыптар ескерілу керек:

 1.Библиографиялық тізімде өзіне тән ең кем дегенде 15 түрлі жұмыс болу керек, олардың қатарында монографиялар, жинақ мақалалары және әртүрлі ғылыми журналдар, диссертациялық авторефераттар, арнайы зерттеулер мен басқа да жұмыстар болу керек.

 Мәселелердің жаңашыл мен көкейкесті қағидалары - соңғы 3-5 жыл ішіндегі әдебиеттермен жиі жұмыс жасауды, ал мәселелердің жан- жақты және кешенді қарастыру қағидалары қазақстандық, ресейлік, әлемдік әдебиеттермен жұмыс жасау болжайды.

 2.Тізімге енген барлық жұмыстар алфавиттік тәртіппен орындалу керек.

 3.Тақырыпты сипаттау кезінде автордың тегі, аты- жөні, жұмыстың аты, шығу мәліметтері: шыққан жері, баспасы, жылы, бет саны көрсетілуі керек. Журнал мақалалары сипатталса, онда осы мақала жарияланған журнал атауы, шыққан жылы, нөмірі көрсетілу керек.

**ЖОБАНЫ ҚОРҒАУ**

 1. Жобаны қорғау  жобаның орындалуын тексеретін ерекше формалардың бірі болып табылады. Жобаны қорғауда тыңдаушы өз кәсіби мәселелерін  шешудің жан-жақты негіздемесін ұсынуы қажет. Жоба топ алдында, тыңдаушылардың қатысуымен қорғалады.

 2.Жоба қорғаушы  шағын жобаны 7-10 минут аралығында қорғайды. Қойылған сұрақтарға жауап бергенде барлығы 20 минуттан аспау керек.

 3.Жоба сараланған түрде бағаланады.

 4.Жобаға саралау жасалып және қорғалып болған соң нәтижелердің сапалық және сандық талдауы жасалады.

 *Ғылыми-зерттеу жұмыстарын ұйымдастырудың негізгі бағыттары мен ерекшеліктері:*

•түрлі ғылыми-зерттеу жұмыстарды орындауда оқушылар мен оқытушылардың бірлесе жұмылуының арқасында оқу үдерісі сапасын көтеру;

•оқушылардың қолданбалы, әдістемелік, ізденушілік және іргелі ғылыми  зерттеулер жүргізуге қатысуы;

• арнайы оқу орындарының ғылыми мектептерінде ұрпақ ізбасарлығын қолдау және дамыту;

•оқушыларда өз бетінше тұжырымдар мен қорытындылар жасай білу қабілетін дамыту;

•оқушыларға оқу үдерісінде қазіргі ғылымның түрлі бағыттарында өз күштерін сынай білуге мүмкіндік беру;

• оқушыларды өнертапқыштық, шығармашылық жұмыстарға тарту.

 Сонымен бұл мақалада біз ғылыми жоба дайындаудың әдіс-тәсілдерін және тиімді жолдарын қарастырдық жәнеде оқушыларды ғылыми жоба дайындауға баулу ерекшеліктеріне тоқтадық.

 Сонымен қатар, оқушылардың ғылыми зерттеу жұмыстарына қызығуын қалыптастыру, шығармашылық қабілетін дамыту, қазіргі техниканы пайдалану мәдениетіне тәрбиелеу - ұстаздардың басты міндеті екенін айтып кеттік.

 Қорытындылай келер болсақ, оқушылардың ғылыми-зерттеу жұмыстары білім берудің негізгі бөлігі және білім сапасын арттырудың тиімді тәсілі болып саналады.